Problemafgrænsning

Ved vores interview med Søren Kusk fra Sofiendalskolen, har vi fået information om, hvilke krav der forsøges at tage højde for, når der ligges skema. Samt hvilke problemer der opstår under skolens skemalægning, og hvorfor der bruges manuel skemalægning fremfor brug af allerede eksisterende skemalægningssoftware på markedet.

Ud fra vores empiri fra interviewet samt egen research af state of art, har vi fundet ud af, at skemaplanlægningsprogrammer på markedet har svært ved at tage hensyn til meget specifikke problemer, da det vil være nødvendigt, at indgå kompromiser, og det er svært at standardiserer vigtigheden af de enkelte parametre. Derudover er det en tidskrævende proces for lærerne, at sætte sig ind i et skemalægningsprogram.

Ud fra denne viden, har vi besluttet at lave et program der kan lave et grundskema, der stemmer overens med de lovgivningsmæssige krav for elevernes timetal. Vores skema skal tage højde for at hver klasse og lærer ikke kan have mere end en lektion af gangen, samt et begrænset antal faglokaler. Vi vil ved brug af generisk algoritme lave et fit niveau der tilpasses af, i hvor høj grad det lykkedes at lægge lærernes forberedelsestimer i forlængelse af hinanden, så de har 2-3 timers forberedelse af gangen, fremfor mange små forberedelsestimer, da dette vægter højt for Sofiendalskolen.

Så vores program vil løse en del af det tidsmæssige problem for lærerne samt problemet med fordelte forberedelsestimer.