Interessenter - casper

Der er en række interessenter at tage hensyn til, når det kommer til hvordan skemaet skal lægges. Nogle skal lave skemaet, har krav til skemaet og dets indhold og andre skal følge det. For at lave et program der kan bruges, skal der tages højde for de forskellige interessenter der kommer til at skulle bruge programmet, og derfor skal der først kigges på de forskellige interessenter og deres indflydelse på skemaet.

Kommunernes mål er at forbedre elevernes læring samt overholde undervisningsministeriets krav. Både uddannelsesministeriet og kommunen visse krav til hvilke timer der skal skrives på skemaet og hvor mange.

Skolelederen er interesseret i, at skemaet fungerer uden problemer. Hvis der sker problemer i skoleskemaet eller i elevernes uddannelse er det ham, der har ansvaret. Hvis der laves et program, der kan lave et skema, skærer det også ned på antallet af mandetimer, en række lærer ellers sætter af til at lægge skema. Dette vil medføre, at der er færre udgifter til lærernes løn, og der kan bruges penge til andre projekter på skolen. På Sofiendalskolen er der sat 6 timer af til at 70 personer skal sidde og lave et skema, og der bruges oftest længere tid end dette. Hvis der kan laves et program der gør det en lille smule hurtigere at producere et godt skoleskema, vil der være mange penge at spare.

Lærernes interesse består i at få optimeret skemaet, så deres elever er fokuseret, når de skal modtage undervisning. Derudover tager et optimeret skema også hensyn til at underviserens forberedelsestimer ligger sammenlagt i stedet for enkeltvis. Dette er en af de kriterier Sofiendalskolen lægger mest vægt på, når de laver deres skema. Derudover har skolen fundet ud af, at eleverne ikke kan koncentrere sig i de tungere fag over middag, så de tunge fag bliver oftest placeret før middag.

Eleverne er interesseret, da et godt skema vil kunne hjælpe dem med at komme nemmere igennem skoledagen. Hvis de har et godt skema der fokuserer på, at eleverne f.eks. ikke har energi, til at kunne komme igennem de tunge fag over middag, vil dette kunne hjælpe dem med at bevare koncentrationen.

Forældrene er interesseret da det er deres børn der bliver påvirket. Det er ofte meget vigtigt for forældrene, at deres børn har det godt i skolen, at de ikke kommer trætte hjem og, at de har overskud til aktiviteter udenfor skolen. Derudover ønsker forældrene også, at deres barns skema er optimeret, så barnet får mest muligt fagligt ud af at gå i skole.

For at overskueliggøre de forskellige interessenter og deres indflydelse på, hvordan skemaet bliver bygget, og hvilken påvirkning skemaet vil have på dem. Kan de forskellige interessenter opstilles i følgende skema:

|  |  |  |
| --- | --- | --- |
| Påvirkning / indflydelse | Lille indflydelse | Stor indflydelse |
| Stor påvirkning | **Elever**  Eleverne bliver påvirket meget af skemaet, men har meget lidt påvirkning. | **Lærer**  Det er lærerne der skal undervise i de timer der bliver lagt. Det er også lærerne der skal lægge skoleskemaet. Derudover har flere lærer præferencer til måden hvorpå timerne vil komme til at lægge. Blandt andet deres egne forberedelse timer. |
| Minimal påvirkning | **Forældre**  Forældrene er interesseret i, at deres børn bliver undervist og får bedst muligt ud af skolen. Dog vil de ikke opleve en stor påvirkning på ændring af skemaet.  **Kommunen**  Kommunen har visse krav der skal overholdes i forbindelse med antal timer der skal uddeles, dog er den ikke med i processen. | **Skoleleder**  Det er skolelederens ansvar at skemaet fungerer, og at det er så omkostningsfrit som muligt at få det produceret. En ændring af elevernes skema, vil ikke have en stor forskel på skolelederens hverdag. |

Kilde: Interview