Skemalægningen har længe været et problem, som diverse skoler har haft svært ved at løse, heriblandt er Sofiendalskolen, som vi har interviewet, en af disse skoler.

Selvom der findes mange gode skemalægningsprogrammer er det ikke nødvendigvis ensbetydende med at alle skoler kan benytte disse programmer af den grund, at nogle skoler har svært ved at begrænse sig til så få parametre, som programmerne indeholder. Herudover nævner interviewpersonen, Søren Kusk, at: *”[…] selvom det tager højde for mange ting, så er der bare nogle ting som det ikke altid tager højde for.”* Dette tydeliggør problematikken og pointen i, at skemalægningsprogrammerne ganske enkelt ikke indeholder nok parametre og er præcis nok, til at skoler med forhindringer kan gøre brug af programmerne.

Eksempelvis er Docendo et populært skemalægningsprogram, som skoler over hele Danmark gør brug af. Docendo’s hovedformål er at skemalægningen gøres på en mere intuitiv måde, hvorpå der opnås mest ud af skemalægningen. Herunder tages der stilling til parametre, såsom elevernes fokus og læreres forberedelsestider, som resulterer i et forbedret udbytte for begge parter. Dette program tager bl.a. stilling til antal af timer for underviseren og for en klasse, og holder samtidig styr på understøttende undervisning, pauser mm. Ligeledes er det forholdsvis enkelt at foretage ændringer løbende i skemaet, hvis der skulle dukke et problem op undervejs, hvilket er ganske fornuftigt. Ligeledes hjælper dette stykke program med at variere lektionslængden, så typiske prioriterer som tunge fag om eftermiddagen ikke bliver så stort et problem, da diverse skoler, heriblandt Sofiendalskolen, har pointeret at det er noget skolen fokuserer en del på og ønsker at forbedre.

Alligevel kan skemalægningsprogrammer ikke gå hen og blive kaldt for problemfrit, selv ikke Docendo, hvilket skyldes flere faktorer. Selvom programmet opfylder de mest væsentlige krav omkring, hvorvidt et skema bør lægges for optimalt udbytte, er programmet ganske enkelt alt for upræcist i forhold til hvilke parametre der tages stilling til, og hvilken af parametre prioriteres højest. Typisk vil sådan et program virke for en skole, hvor lærere ikke har problemer med hensyn til opdeling i teams mm., men dette er ikke tilfældet nogle steder. Heriblandt er Sofiendalskolen, som er af skolerne, hvor lærernes teams ikke fungerer optimalt på grund af, nogle af lærerne er medlemmer i flere teams. Dette er en essentiel parameter som der ikke tages højde for i skemalægningsprogrammerne, som forårsager forringet udbytte af programmet og i værste fald en helt anden alternativ metode at lægge skemaet. Dog er der samtidig andre faktorer, som gør det en hel del svære at benytte skemalægningsprogrammerne, da programmerne ellers skal være skræddersyet for en specifik skole, før det kan lade sig gøre.

Derfor vil en mulig forbedring af de nuværende skemalægningsprogrammer være at tage stilling til mindre faktorer. Programmet skal derfor ikke kunne udlevere et endeligt skema, men til gengæld skal det kunne give en klar formular eller en retningslinje, som skolen herefter kan følge og tilpasse, alt afhængigt af hvilke parametre og faktorer skolen prioriterer højest.